Publication: Magyar Közlöny
Issue: MK-1999-60 (Year: 1999, Number: 60)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 751

32. § (1) Amennyiben a veszélyes létesítményben a veszélyes anyagok mennyisége eléri a jogszabályban meghatározott alsó küszöbértéket, de nem haladja meg a felső küszöbértéket, az üzemeltetőnek biztonsági elemzést kell készítenie, melyet az illetékes hatóságnak be kell mutatnia. A hatóság annak valóságtartalmát ellenőrizheti. A hatóság köteles vizsgálni, hogy a változás nem eredményez-e dominó hatást. Amennyiben a változás dominó hatást eredményez, intézkedik az érintett üzemek, illetve létesítmények balesetmegelőzési politikájának, biztonsági irányítási rendszerének, belső vészhelyzeti terveinek összehangolására, a lakosság tájékoztatására, illetve a külső vészhelyzeti tervek végrehajtására.

Source: https://magyarkozlony.hu/hivatalos-lapok/bb1c870250234a2052e60532d43cec0ec9e4c9b6/dokumentumok/36b815f4ef20fa0d7cc3a469b75903f5b546fa3d/letoltes